Godmorgen  Jeg tænkte at I måske har nogle gode råd, som jeg ikke selv har været inde over endnu. Sagen er, at jeg har en Greyhound som er lettere anoretisk  Han bryder sig ikke om tørkost, eller jo, men KUN Pedigree, hvilket jo ikke ligefrem er det bedste kvalitetsfoder  Han vil ikke have vådfoder heller. Og hvis man bliver "hård/ond" og siger, "så lader jeg det stå indtil han bliver sulten nok!", jamen så sulter han bare. Han NÆGTER at spise det. I forvejen er Greyhounds jo til den skinny side, så han kan altså ikke tåle at tabe sig meget mere end han er nu. Han er ikke for tynd lige nu, men bestemt heller ikke for tyk! BARF er desværre ikke muligt, da vi ikke har hverken råd eller pladsen til at fodre med det. Jeg har tænkt mig at købe noget evt. Taste of the Wild, bare en lille sæk som en prøve, for det er også alt for dyrt hvis han ikke gider at røre det. Pt. blander jeg leverpostej eller svinefedt i maden, for at få bare en smule i ham, men han tager absolut kun det som er gennemvædet i "det gode", ikke tørkosten/vådkosten alene. Hvad fodrer I med? Og har I prøvet at have en kræsen hund, som hellere vil sulte end at "nedværdige" sig til at spise sit foder?
ja jeg har også en der hellere sulter end spiser sit foder, uanset hvor længe man venter. Jeg gør det at når hun går helt i stå med at spise, så køber jeg en pakke fars, kødben, skinketern et eller andet, evt sat ned pga dato i brugs, fakta, eller hvor de nu lige har noget. og så får hun den. Så spiser hun sit foder et par dage igen. ellers spiser hun kun noget med sovs på 
Helt så kræsen er vores ikke, men hun er generelt småtspisende og en slank hund, så det er også med at være obs. - At f.eks. fodre hende 2-3 gange dagligt og kun lade foderet stå x-antal minutter og så fjerne det og så vente på at "hunden nok skal blive sulten", glem det, duer ikke. Tværtimod. Vores hunde får Orijen, Taste of the Wild og Wolfsblut - af de fodermærker vi har prøvet, er de her de bedste og hundene elsker det, vi varierer i mellem mærkerne og smagsvarianter fra gang til gang for at holde det "spændende". Så får vores lakseolie, aloe vera og hvidløg i, og tæven får to tsk oksefedtpulver i også. Nu her mens hun har hvalpe, så har hun fået hvad hun vil ha'! - Det har primært været dåsemad, Hills, NatureDiet og især Applaws er et hit, og evt. blandet lidt, så får hun gerne A38 og fløde i også. Når hundene skal forkæles og Lucy har et par kræsne dage, så koger jeg en hel kylling - ikke suppehøne, men kylling - og så med en masse forskelligt grønt, gulerødder, kartofler, selleri, æble osv. og piller den når den er kogt og koger nogle ris og blander det hele. - Dét er guf for hundene   Der kan jo så også tilsættes ekstra ting for at sætte vægten op som noget olie, fedt osv. Jeg skal ha' fundet ud af om man ødelægger det hele ved at fryse det, - for det er alligevel en stor portion, selv til tre hunde.
Tak for jeres input  Han får normalt tørkost eller vådkost, hvor der så er tilsat lidt olie og et stykke svinefedt, eller leverpostej og pasta/grøntsager  En gang imellem koger vi noget kød til ham. Og så får en tit tørrede griseører og andet hundeknas/guf som slik  Synes bare det er så svært at holde huld på ham, og han overspiser aldrig, så nogle gange skal man virkelig lokke maden i ham.
lige umidelbart så er svinespæk, oksefedt eller fed fisk noget af det bedste  du kan også købe en lever/fedt blanding i kvickley, den er beregnet til at lave leverpastej men er ukrydret.. kan du lokke bacon i ham så er det også i vinkel 
Hejsa Jeg skal hente min nye golden retrieverhvalp Stærtorsdag   . Jeg har brugt lang tid til at finde på et navn til ham. Jeg kom frem til Catus, men han hedder rigtigt Need for Speed, som er et citat fra Top Gun. Nu er jeg kommet i tvivl om, han skal have noget der bedre passer til hans rigtige navn. Har I nogen forslag? Det er vigtigt for mig, at kaldenavnet skal være til at holde ud i mange år, til at sige og jeg skal helst aldrig have hørt om andre med det navn. Så vi er ude over alle de almindelige. Mine hunde har indtil videre heddet noget med C. Moderen hedder Speedy og faderen Fonzy. Skal jeg bare holde mig til Catus?
jeg ville sige casper calle cozy chinok eller Copsy 
Stort tillykke med den kommende ny! Åh, de er søde  Jeg synes, Catus er et godt navn, så hvis du er vild med det... Ellers kan jeg også godt lide Cody. /Kathrine
Cattul! Romersk poet xD ja, okay, det er der nok ikke meget Top Gun over. Hm, hvad kan vi ellers komme på ... Cato Hiro Rome Cammi Lux Hm, men der mangler vist stadigvæk noget Top Gun xD
Takker for forslagene, men ja der mangler lidt Top Gun. Men så tager jeg nok bare Catus. 
Hvis du gerne vil blive i Top Gun-temaet, så har den ene af piloterne i filmen faktisk kaldenavnet Cougar, og en anden hedder Chipper.  Kelly McGillis' figur i filmen hedder Charlie. Der er også en, der hedder Jester - det kunne man jo evt. ændre til Chester. Hilsen Annelise
Min favorit fra Top Gun er Goose, så det stemmer jeg for! Og jeg tror heller ikke, at der er mange andre hunde, som hedder Goose! Glæder mig til at se et billede af den lille.
Jeg skulle have ham meldt til forsikringen, så det endte med bare at blive Catus uden noget Top Gun   .  De kan ses på   under hvalpe. Nu er der kun en uge tilbage!